Das a bissl einfacha werd, rechnet ma mit da Blendnzoi, de dagibt si aus da Brennweitn und da Greas vo da Blendn. So bleim nua via Sachan, de ma selba, oda de Automatik berücksichtign muaß. S'Motiv is normalaweis fest voagebn, oiso geht's drum wia ma de Blendn, de Belichtungszeit und de Empfindlichkeit richtig wäid, das nachad des Buidl de Helligkeit hod, de ma gern häd. De Sach is a desweng so kompliziert, wei de Helligkeit am Motiv recht untaschidlich sei ko. A Landschaft is  bei Sunna am Mittog guad oa Million moi so häi wie z'Nachts. Ma ko aba trotzdem mit da gleichn Kamera beidsmoi a Buidl macha des recht schee ausschaugt.